रसोई गैस की कीमत बढ़ाने के विरोध में प्रदर्शन
बहरोड़. रसोई गैस की कीमत बढ़ने के विरोध में पीएम का पुतला फुंकते कांग्रेसी।
भास्कर न्यूज | बहरोड़
यूथकांग्रेस कार्यकर्ताओं ने शुक्रवार को बढ़ती महंगाई में गैस सिलेंडर के दाम बढ़ाए जाने के विरोध में कचहरी के सामने केंद्र सरकार के खिलाफ प्रदर्शन कर प्रधानमंत्री का पुतला फूंका। साथ ही तहसीलदार को ज्ञापन दिया। यूथ कांग्रेस विधानसभा क्षेत्र अध्यक्ष अनीश यादव के नेतृत्व में प्रदर्शन किया गया। इस मौके पर उन्होंने कहा कि किसानों के लिए बिजली के बढ़े हुए दाम परेशानी का कारण बन रहे थे। ऐसे में केंद्र सरकार द्वारा गैस सिलेंडर के दाम और बढ़ा दिए गए। जिससे रसोई गैस पर 86 रुपए एवं व्यवसायिक सिलेंडर पर 149.50 रुपए का अतिरिक्त भार पड़ा है। केंद्र सरकार की जन विरोधी नीतियों के कारण आमजन परेशान है। इस अवसर पर ब्लॉक अध्यक्ष धर्मवीर यादव, शहर अध्यक्ष अंकित शर्मा, पार्षद प्रदीप यादव, विजयपाल यादव, छात्र संघ उपाध्यक्ष नवीन यादव, सचिव विवेक यादव, अरविंद कुमार, लोकेश कुमार, हरेंद्र यादव, संदीप कुमार, नीरू शर्मा, तेजपाल यादव, प्रवक्ता अमित शर्मा, ईश्वर गुर्जर आदि मौजूद थे।
मुंडावर: रसोईगैस बिजली के रेट बढ़ने के विरोध में शुक्रवार को युवक कांग्रेस द्वारा एसडीएम कार्यालय पर प्रदर्शन किया गया। इस दौरान प्रधानमंत्री का पुतला फूंका गया। साथ ही राज्यपाल के नाम संबोधित ज्ञापन तहसीलदार को दिया गया। प्रदर्शन यूथ कांग्रेस के विधानसभा क्षेत्र अध्यक्ष अशोक पटेल के नेतृत्व में किया गया। इस दौरान किसानों का कर्जा माफ करने ओलावृष्टि अतिवृष्टि से फसलों में हुए नुकसान का मुआवजा दिलाने की भी मांग की गई। इस अवसर पर डॉ. कर्ण सिंह, मेजर कविता यादव, प्रदेश सचिव युवा कांग्रेस महेश गुर्जर, गंगाराम पटेल एडवोकेट, केडी चौधरी, चेतन तनवानी, मोहरसिंह गुर्जर, निहाल सिंह, मनोज चौधरी, ललित, धर्मसिंह, राजेश पटेल, शमशेर सिंह, राहुल, प्रेम, राकेश, शांतनु चौधरी आदि मौजूद थे।
hin_Deva hin_Deva bho_Deva hin_Deva hin_Deva